...see ilma jääb. Interneti puudumine kodus (Halloo ! Televõrk ? Pange kiiresti oma 450MHz  võrk tööle, ükski muu asi orupõhja ei ulatu ju...) on põhjustanud selle, et nii mõnigi huvitav tekst jääb lugemata... Seekord siis kellegi JanekP postitus  "Vasakpoolsete silmakirjalikkus", mis esmaspäeva hommikuks oli juba kahjuks parooli alla pandud (kuid ! kaaskannatajad - selle jaoks on  Google Cache !)...    Artikkel iseenesest on tüütu, oma tõde on sääl sees, oma totrused samuti (nt. on peetud kohaliku vasakpoolsuse ainuesindajaks nn. kamaiite), kuid kommentaarid on täpselt see kaste, mis muidu igava vanillijäätise maitsvaks desserdiks vormistavad... Tahaks lausa isegi osa võtta diskussioonist, kuid... lukus.    Seega, diskleimerina - mina olen vasakpoolne, suisa anarhist; kamaiite ei  toeta, punamust.orglaste konform-anarhismi üle irvitan, teoreetilises plaanis toetaksin ülemineku puhul meritokraatliku vabariiki (vabariik siis Rooma imperaatoriteeelse riigikorra tähenduses, mitte praeguse abstraktse mõistena). Oma blogist kommentaare ei kustuta, sõnavabadust pean kõige tähtsamaks vabaduseks. Ansipist arvan siiski halvasti, fašistiks teda ei pea, kuid eriliselt nutikaks samuti mitte (arvan, et Ansip on väga hea taktik kuid ääretult sitt strateeg, selles suhtes paras paar Savisaarega, kes  täpselt vastupidiselt on hea strateeg kuid väga kehv taktik - suudab ideaalsed positsioonid kätte võita ja siis need ühe ebaõnnestunud lahinguga käest anda; valitsuses nad täiendasid teineteist küllaltki hästi). Savisaart ka ei toeta, viimastel valimistel andsin hääle Vasakparteile (argumendiga, et nende platvorm oli enamvähem talutav, maailmavaade enamvähem ning riigikogus nad nagunii enamust ei saavuta, seega võin julgelt öelda, et minu häälega ükski idioot riigikokku ei saanud). Mõtteviisilt olen pigem  pragmaatik (millest ongi tingitud minu toetuse puudumine kamaiitidele ja punamustlastele). Vägivalda ei propageeri, eutanaasiat toetan, (organiseeritud) religiooni ei kannata silmaotsaski.  Olen ma seepärast silmakirjalik ? Mingis mõttes kindlasti... Sõnad ja teod ei lähe alati 100% kokku, kuid pingutan sinnapoole...    Teistes uudistes: parbrimoos õuna, banananaani ja kaneeliga. Sobib hästi vaniljeplombiiri ja küpsiste juurde. Päriselt ka.